এবং দ্যাখেন বুশ এনেছিল প্র্রিঅ্যাম্পটিভ অ্যাটাকের থিওরি, ওবামার জন্য এলো প্রিঅ্যাম্পটিভ পুরস্কার। ওবামা পুরস্কার পেয়েছেন কী কারণে? না, কারণ নাই। কারণ আসবে পরে, পুরস্কার দিলে ছেলে যদি ভাল কাজ করে। কার্যকারণ সম্পর্ক উল্টে যাচ্ছে। ফল আগে আসছে, কারণ আসছে পরে। অর্থাৎ ঝিয়ের পেটে মায়ের জন্ম হচ্ছে। এখন যদি তিনি ভাল না করেন তো বলা হবে, নানান কারণে করা যায় নাই। ঠিক মার্কিন প্রিঅ্যাম্পটিভ যুদ্ধের মতো। ইরান আক্রমণ করতে পারে এই জন্য তাকে ইরাকের মতো আগাম ঠেকাও। আর আক্রমণের পরে যেহেতু আর বিপদের সম্ভাবনা থাকে [..]